google/wiki40b huggingface dataset:
Macrodorcas linwenhsini

Utseende

En middelsstor (hannen ca. 40 millimeter), avlang, blankt svart hjortebille. Hannen har lange, nokså rette mandibler med en tann omtrent i midten og et par ganske små tenner lenger ute. Hunnen har to knøler i pannen og antydning til lengdestriper på dekkvingene, sidene av hodet og pronotum er tett og grovt punkterte, midten svært blank.

Levevis

Larvene utvikler seg i morken ved av løvtrær.

Utbredelse

Arten er utbredt i det sørlige Kina (Yunnan).
Radioastronomi

Radioastronomi er den delen av astronomien som ser på radiostråling som stammer fra fysiske prosesser i verdensrommet. Radiobølger er mye lengre enn synlig lys, og man trenger derfor enten store antenner eller mange små koblet sammen for å få gode signaler. Arecibo-teleskopet i Puerto Rico er det største enkelt-radioteleskopet i verden, og er kjent fra filmer som Contact og James Bond - Goldeneye. Very Large Array (VLA) i New Mexico, USA er et eksempel på mange mindre teleskoper koblet sammen i en array. Man benytter seg da av interferometri, som benytter seg av bølgers interferensegenskaper til å få ett bilde med høyere oppløsning enn de to ville fått for seg selv.
You Belong to Me (sang fra 1952)

«You Belong to Me» er en amerikansk populærmusikksang fra 1950-årene. Den er kreditert tre opphavspersoner: Pee Wee King, Chilton Price og Redd Stewart. Price skrev det meste av sangen, men gav lik krediterring til de andre to i bytte mot deres arbeid med å promotere den. King og Stewert arrangerte sangen på nytt, fordi den ble skrevet som en krigssang under den andre verdenskrig og endret tittelen til «You Belong to Me». Price hadde tidligere hatt suksess med en annen hit som hun hadde skrevet, «Slow Poke», i et liknende arrangement med de to mennene.
Sangens jeg-person minner sin elsker om at hvilket som helst sted eller severdighet han/hun opplever: «you belong to me». 
Den originale versjonen av sangen ble spilt inn på plate av Sue Thompson og utgitt på Mercury Records's countryetikett.
Patti Page spilte inn en coverversjon som ble utgitt av Mercury Records med katalognummer 5899. Den andre siden var «I Went to Your Wedding».
En coverversjon med Jo Stafford ble den mest populære versjonen. Utgitt av Columbia Records med katalognummer 39811 ble den Staffords største hit og toppet listene både i USA og i Storbritannia (som første sang med en kvinnelig artist til å toppe den britiske listen).
En annen coverversjon, med Dean Martin, utgitt av Capitol Records med katalognummer 2165, ble også spilt på den tiden.
I 1958 krysset sangen over til rock for første gang på Capitol Records-albumet Gene Vincent Rocks and The Blue Caps Rolls. En senere versjon av sangen ble utgitt av The Duprees i 1962. 
Den har blitt spilt inn på plate av mange popvokalister innbefattret Patsy Cline og Bing Crosby.
Northfield Mountain vannkraftverk

Northfield Mountain vannkraftverk (engelsk: Northfield Mountain Pumped Storage Station (PSP)) er et pumpekraftverk som liggeri Connecticut River 8,9 km ovenfor Turners Falls, i Franklin County i det nordvestre Massachusetts, USA. Det ligger nær småbyene Northfild og Erving. 
Kraftverket har to reservoarer: Northfield Mountain Reservoar (1,2 km²) oppe på 300 moh., og den 32 km lange strekningen av selve Connecticut River som ligger mellom demningen i Turners Falls og demningen i Vernon i Vermont, på 60 moh.. Installert effekt er ca. 1 080 MW i produksjon, fordelt på fire turbiner. Total årsproduksjon er mer enn 100 GWh årlig. Anlegget ble påbegynt i 1964 og stod ferdig i 1972.
Fallhøyden (hydraulig head) er på 240 meter.
Juba erkebispedømme

Historie

Det apostoliske prefekturet av Bahr el-Gebel ble etablert den 14. juli 1927 gjennom det pavelige skriv Expedit ut fra pave Pius XI, ved å skille ut områder fra det apostoliske prefektur av Nilen Ekvatorial-Afrika (nå Gulu erkebispedømme) i Uganda.
3. mars 1949 ble deler av området utskilt for opprettelsen av det apostoliske prefekturet Mupoi (nå Tombura-Yambio bispedømme).
Ved den pavelige bulle Si uberes fructus av 12. april 1951 fra pave Pius XII ble kirkeområdet opphøyet til apostolisk vikariat.
3. juli 1955 ble Rumbek bispedømme skilt ut.
26. mai 1961 ble navnet endret til det apostoliske vikariatet Juba.
12. desember 1974 ble det apostoliske vikariatet ble opphøyet til erkebispedømmet gjennom den pavelige bullen Cum in Sudania fra pave Paul VI .
2. september 1983 ble Torit bispedømme opprettet og skilt ut fra Jubas område.
Muffe (klesplagg)

Muffe er et klesplagg til å stikke hendene inn i for å holde dem varme når det er kaldt ute. Plagget ble særlig brukt før, til tider også innendørs som et elegant motetilbehør for kvinner. Muffer kunne ha ulike fasonger, men var vanligvis sylinderformet med åpninger til hendene i hver ende. De kunne være laget av skinn, fjær eller tekstil, ofte med vattering innvendig. Muffer er kjent fra renessansen og ble på 1600- og 1700-tallet brukt både av kvinner og menn. Seinere ble plagget bare båret av kvinner. På begynnelsen av 1900-tallet sank populariteten, men bruken fikk et lite oppsving sist på 1940- og inn på 1950-tallet.
Ordet muffe (på engelsk, tysk og svensk muff) kommer trolig opprinnelig fra det gamle franske moufle som betyr 'tykk hanske eller vante'.
Det ordner seg nok

Handling

David Huxley (Cary Grant) er en paleontolog som har en hel haug med problemer: han prøver å sette sammen et fullstendig skjelett av en Brontosaurus, han skal gifte seg om noen dager og han må imponere Mrs. Random (May Robson) for å sikre seg en donasjon til museet.
Dagen før bryllupet møter han Mrs. Randoms niese Susan Vance (Katharine Hepburn). Susan har nettopp fått en ny leopard kalt «Baby». Når Susan blir overbevist om at David er en zoolog, overtaler hun ham til å besøke henne for å ta seg av leoparden. Deretter følger en komplisert og helsprø historie om manglende dinosaurbein, folk som blir feilaktig identifisert, rare fengselssituasjoner og sirkusbråk.
Mokkakopp

Mokkakopp er et drikkekar som brukes til mokka eller annen sterk kaffe. Mokkakopper er laget i porselen eller annen keramikk og er ofte farget eller rikt dekorert. De har samme former som andre kaffekopper, men de er mindre og rommer fra 0,4 til 0,7 desiliter.
Kate Andersen

Sør-Afrika

I 1932, da Kate Andersen var åtte år gammel, fikk hun kall til å reise ut som misjonær. Dette var under et misjonsmøte der hun fikk høre misjonærer fortelle fra arbeidet. 17 år senere, i 1949, ble Andersen sendt ut som misjonær, til Sør-Afrika. Hun ble utsendt fra pinsemenigheten Evangeliesalen i Oslo. Hun var i Sør-Afrika i fire år.

Kongo

Men det var til Belgisk Kongo (senere Zaire, i dag Den demokratiske republikken Kongo) hun hadde sitt kall. Her gjorde hun en stor innsats i skolen. Hun underviste og var en periode rektor på skolen i Bideka og administrerte den høyere skolen i Kaziba.

Tilbake i Norge

Andersen har også i 12 år gjort tjeneste ved PYMs hovedkontor (De Norske Pinsemenigheters Ytre Misjon) i Oslo. Hun var utsendt fra menigheten Evangeliesalen i Oslo, og i de perioder hun har vært hjemme i Norge, har hun deltatt i arbeid for menigheten. Etter avsluttet tjeneste, reiser Kate årlig tilbake til Kongo, sitt andre hjemland,, for å treffe venner og se hvordan arbeiet går framover.
Den 2. mars 2003 overrakte ledene eldste Ronald Ringstad, i Evangeliesalen Berøa, henne Kongens fortjenstmedalje i sølv og diplom, for hennes lange innsats for misjonen.
Budzjak

Budzjak, Budjak eller Budsjak (russisk, ukrainsk og bulgarsk: Буджак; rumensk: Bugeac) er et historisk landskap i Odessa oblast i Ukraina. Med beliggenhet langs Svartehavet og mellom elvene Donau og Dnister var den multietniske, 13 188 km² store regionen den sydlige delen av Bessarabia. Regionen grenser i nord og vest til Moldova, sør mot Romania, og øst mot Svartehavet.
Sakefall

Sakefall er utbytte av bøter som ilegges for rettstridige handlinger.
Slike tilfalt tidligere delvis private eller kommunene, men etter nyere norsk straffelov tilfaller alle bøter statskassen.
Swanlake Gate

Swanlake Gate er et musikkalbum med Dog Age, utgitt i 2015.
Fredsinitiativet mot angrepskrig

Fredsinitiativet mot angrepskrig er en norsk antikrigsorganisjon stiftet den 15. februar 2005 i Oslo som etterfølger etter Fredsinitiativet Ingen krig mot Irak, to år etter de store verdensomspennende demonstrasjonene mot den USA-ledede invasjonen i Irak. Organisasjonen er en paraplyorganisasjon for en rekke andre organisasjoner. Organisasjonens plattform består i beskyttelse av FN-pakten og dens forbud mot angrepskrig.
6.–8. mai 2011 arrangerte organisasjonen en fredsmarsj fra Eidsvoll til Eidsvolls plass i Oslo, der de krevde full uttrekning av norske soldater fra krigen i Afghanistan.
Senatorvalget i Minnesota i 2008

Senatorvalget i Minnesota i 2008 ble avholdt i Minnesota samme dag som presidentvalget i USA 2008, 4. november 2008. Det første valgresultatet viste at sittende senator Norm Coleman ledet med 215 stemmer på Al Franken i valget hvor det ble avgitt mer enn 2,8 millioner stemmer. Den demokratiske kandidaten Al Franken, som representerer Minnesotas demokratiske bonde- og arbeiderparti, krevde omtelling, og 5. januar 2009 viste den at Franken vant med 225 stemmer. Coleman anket til valgstyret, som 31. mars avgjorde at 351 tidligere avviste stemmer skulle telles. Frankens ledelse vokste til 312 stemmer, og valgstyret erklærte han som vinner 13. april.
Coleman anket avgjørelsen, men Minnesotas høyesterett avviste saken. Al Franken ble senator 7. juli 2008, åtte måneder etter valget.
Resafa

Resafa (الرصافة), i romertiden kalt Sergiopolis og i kort tid som Anastasiopolis, var en by i den romerske provins Euphratensis, - nå i det moderne Syria. Den er et arkeologisk utgravningssted sørvest for Ar Raqqah og elven Eufrat.
Procopius beskriver inngående de forsvarsvoller og bygninger som ble bygd her under keiser Justinian. Resafas murer er fremdeles nokst godt bevart - der er over 500 meter lengeretning og over 300 meter i bredderetning; runde eller firkantede tårn står med drøre tretti meters mellomrom, og her er også ruiner av en treskipet kirke.

Navn

Resafa svarer til akkadisk Raṣappa og til gammelgresk Resef (gammelgresk Ràphes, Ράφες). Byen er nevnt i Bibelen, i Jes 37,12. Kileskrifter gir formene Rasaappa, Rasappa og Rasapi. Ptolemæus kaller den Rhesapha (Ρεσαφα). I den senromerske Tabula Peutingeriana kalles byen Risapa. I Notitia dignitatum heter den Rosafa.

Historie

De eldste bygningsrester stammer fra det 9. århundre f.Kr., da en militærforlegning ble bygget her av assyrerne. I romertiden utgjorde byen en ørkenutpost, på grensen mot sassanidene, og en stasjon på Strata Diocletiana. Den blomstret ved det at den lå ideelt til ved karavanerutene mellom Aleppo, Dura Europos og Palmyra.
Resafa hadde ingen kilde eller rennende vann; den var avhengig av store cisterner for vinterens og vårens nedbør.
Byen lå midt i frontlinjen for de romersk-persiske krigene, og var derfor godt befestet og hadde massive festningsvoller hele veien rundt.
På 300-tallet ble den et pilegrimsmål for kristne som ville ære den hellige Sergius, en kristen romersk soldat som skal ha lidd martyrdøden i Resafa under den diokletianske kristenforfølgelse. En kirke ble bygd over hans grav, og byen fikk navnet Sergiopolis. Byen ble det viktigste valfartssted i den bysantinske provinsen Oriens i den proto-bysantinske periode, og var særlig yndet av områdets arabere, ikke minst ghassanidene.
På 700-tallet gjorde umayyade-kalifen Hischam ibn Abd al-Malik (regj. 724–743) byen til sin foretrukne residens, og bygde flere palasser her.

Kirkehistorie

Resafas første biskop ble utnevnt kort etter 431 av Johannes av Antiokia, til tross for motstand fra metropolitten i Hierapolis Bambyce, som denne kirken inntil da hadde ligget under. Senere ble Sergiopolis metropolitansete med fem suffraganseter, som nevnt i Notitia episcopatuum fra Antiokia på 500-tallet. Det hadde fått denne verdighet av keiser Anastasius I.
Mange av byens biskoper er kjent ved navn og synodedeltakelser. Men kan forøvrig nevne biskop Candidus, som under Khosrau Is beleiring av byen i 543 løskjøpte 1200 fanger med to hundre pund gull, og biskop Simeon i 1093 ("Echos d'Orient", III, 238); dette viser at kristendommen fremdeles var representert i byen også under islam.
Hitoshi Matsushima

Karriere

Hitoshi Matsushima startet sin profesjonelle karriere i Shimizu S-Pulse i 1999. Han har også spilt for Ventforet Kofu.
Huidong (Liangshan Yi)

Huidong (kinesisk: 会东县; pinyin: Huìdōng Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 356 004.
Wudongde-demningen, som vil bli ett av verdens kraftigste vannkraftverk, skal bygges der elven Jinsha renner mellom fylkene Huidong og Luquan (i Yunnan).
Norgesmesterskapet i alpint 1992

Norgesmesterskapet i alpint 1992 var det norske mesterskapet i alpin skiidrett. Mesterskapet ble arrangert på Bjorli fra 25. mars til 1. april.
Erkeabbediet Beuron

Erkeabbediet Beuron tysk: Erzabtei Beuron, ellers Erzabtei St. Martin; på latin Archiabbatia Sancti Martini Beuronensis) er et større klosteranlegg for benediktinerordenen. Det ligger i Beuron i den øvre del av elven Donaus dalføre i Baden-Württemberg i Tyskland.
Erkeabbediet Beuron er for øvrig hovedsete i Beuronerkongregasjonen. Klosteret ble grunnlagt som augustinerkorherrestift. Etter at dette ble oppløst som følge av sekulariseringen i 1803 ble eiendommen overtatt av fyrstedømmet Hohenzolleren-Sigmaringen. I 1863 ble klosteret på nytt grunnlagt som benediktinerkloster og i 1868 erklært som abbedi, som også ble fulgt av en rekke andre benediktinerklostre. 
Klosteret har årlig 100 000 besøkende. Det barokke klosteranlegget inneholder bemerkelsesverdige rom og saler og et større bibliotek. Beuron var i slutten av det nittende århundre sentrum for den beuronske kunstskole.
Sea Shadow (IX-529)

Fiksjon

Et svært lignende fartøy ble vist i James Bond-filmen Tomorrow Never Dies (1997).
Paracamenta

Utseende

Små til middelsstore, avlange, gjerne blankt brunlige oldenborrer.

Levevis

Larvene lever i jorda, der de eter røtter.

Utbredelse

Slekten er utbredt i Afrika.
Variasjoner over «I Got Rhythm»

Variasjoner over «I Got Rhythm» er et sett variasjoner for solo piano og orkester, komponert av George Gershwin i 1933-1934. Det er hans siste verk i klassisk stil, og det eneste han dediserte til sin bror og samarbeidspartner Ira Gershwin.
I januar/februar 1934 skulle Gershwin dra på en måneds turné med Leo Reisman Orchestra, dirigert av Charles Previn (grandonkel til André), med premiere i Boston Symphony Hall 14. januar. På hver konsert framførte Gershwin sin Rhapsody in Blue og sin Konsert i F, men han følte han trengte et verk til å alternere med. Så under en treukers ferie i Palm Springs i California like før, komponerte han disse variasjonene over sin aller største hit noensinne; «I Got Rhythm», fra Broadway-showet Girl Crazy (1930).
Komposisjonen starter med klarinett solo, som spiller originalsangens hovedmotiv, basert på pentatoneskalaen, og bearbeider dette. Pianoet svarer med en motivisk speilvending. Etter et påfølgende orkesterforspill, spilles sangens refreng i piano solo. Variasjonene som følger gir lytteren et inntrykk av musikeren Gershwins improvisatoriske repertoar. Her finnes mest virtuoseri, men også symfoniske vendinger, en langsom vals, en parodisk orientalsk variasjon og svingende jazz.
Balanoglossus

Utseende

Balanoglossus er omtrent 2-2,5 cm lange, ormelignende dyr. Kroppen er tredelt, med to ringfurer. Foran en snabel (hode), deretter en kort krage (hals). Bakerst en lang bakkropp, hvor fordøyelsen og åndedrett foregår, en slags «gjelletarm». De har et hudskifte fra egg og ung larve til utvokst dyr (imago). De er særkjønnet.

Levevis

Balanoglossus lever nedgravd i slam eller sandbunn. De spiser sand eller slammet og lar det passere gjennom kroppen, hvor de filtrerer ut organiske små partikler av bunnmaterialet.
Dansk alen

Lybsk, jysk og fynsk alen

Lybsk alen (også kalt jysk alen og fynsk alen, opprinnelig Lübecker elle) utgjorde ca. 57,505 cm i perioden ca. 1500–1700 og var i bruk over store deler av spesielt Jylland. I Sønderjylland og Sydslesvig (nå del av Tyskland) ble det kalt lybsk alen. I resten av Jylland gjerne jysk alen, og på øya Fyn helst fynsk alen. Som andre alen kan disse ha variert fra tid til tid og sted til sted. Alle tre tilsvarte 2 lybske fot. I forbindelse med at metersystemet ble innført i Danmark ble verdien av et lybsk alen satt til 57,52 cm.

Sjællandsk alen

Sjællandsk alen utgjorde ca. 63,256 cm i middelalderen og fram til 1. mai 1683, da et nytt mål- og vektsystem ble innført i Danmark – det såkalte fotsystemet. Fram til da hadde alensystemet rådet. Alt i 1541 hadde imidlertid kongen bestemt at sjællansk alen skulle gjøres gjeldende i hele Danmark-Norge og fra 1615 var dette det eneste lovlige alnet ved kjøp og salg. Det forhindret imidlertid ikke at folk brukte andre alen lokalt, så man kan slutte at alnet også har variert mye i Danmark.
Det nye mål- og vektsystemet ble tilrettelagt av den danske astronomen Ole Christensen Rømer (1644–1710) og var fundamentert på rhinsk fot (31,402 cm), slik at sjællansk alen fra 1683 ble lik 2 rhinske fot eller 62,804 cm. Imidlertid viste det seg snart at Rømes definisjon av den rhinske foten var bygget på en feilanalyse. Den ble derfor fra og med 10. januar 1698 omdefinert som 31,38535 cm, og herunder ble sjællandsk alen også justert til 62,7707. Denne lengden holdt seg slik til i 1820, da foten med forordning ble satt til 31,375 cm og alnet derav ble 62,75 cm (som i Norge). Imidlertid blir denne forordningen opphevet i 1835 og foten satt til 31,385 cm, slik at alnet fra da av utgjorde 62,77 cm. Denne holdt seg slik til danskene gikk over til metersystemet i 1907.
På Vestsjælland fantes også et lokalt kortere alen, kalt Skælskøralen, som skal ha vært omkring 56,5 cm langt. Det er imidlertid uvisst i hvilken grad dette var i bruk utenfor Skælskør på Sjælland.
Southern District of New York

Southern District of New York er et av USAs 94 føderale distrikter og dekker dekker åtte fylker i delstaten New York: Bronx, Dutchess, New York, Orange, Putnam, Rockland, Sullivan og Westchester.
Distriktet tilhører den andre domskrets, og anker over distriktsdomstolens avgjørelser går til U.S. Court of Appeals for the Second Circuit (med unntak av patentsaker og krav mot den føderale staten, som går til U.S. Court of Appeals for the Federal Circuit). Distriktsdomstolen har 28 dommerembeder og holder rett i Thurgood Marshall U.S. Courthouse og Daniel Patrick Moynihan U.S. Courthouse, begge i Manhattan, og i Charles L. Brieant Federal Building and Courthouse i White Plains.
Distriktets historie går tilbake til 1789. Det regnes som et av de mest prestisjefylte på grunn av jurisdiksjonen over Manhattan, et av verdens viktigste finanssentra.
Peter von Cornelius

Bakgrunn

Cornelius var sønn av maleren Aloys Cornelius og hans hustru Anna Cosse. Fødehuset var i Kurze Straße 15 o gamlebyen i Düsseldorf. Sin første kunsteriske utdannelse fikk han ved kunstakademiet i sin fødeby, blant annet under faren, som var dosent der.

Kunstnerisk karriere

Hans første større oppdrag og arbeid var dekorasjonen av koret i kirken St. Quirinus i Neuss, på oppdrag av domherr Wallraff i Köln i 1803. Han fikk sitt gjennombrudd med tolv av det gammeltyske tresnittet inspirerte tegninger til Johann Wolfgang von Goethes Faust I. 
I Roma, dit han kom i 1811, ble han medlem av nasarenerne, og utførte sammen med dem en rekke fresker i Casa Bartholdy. Dette konstnerfellesskapet omfattet også de tyske kunstnere Johann Friedrich Overbeck, Friedrich Wilhelm Schadow, Philipp Veit, Julius Schnorr von Karolsfeld og Ludwig Vogel.
År 1819 vendte von Cornelius tilbake til Tyskland. Bayerns kronprins, Ludvig II av Bayern, hadde fått ham interessert for sine kunstplaner i München, som for von Cornelius' del fremst gjaldt utsmykkelsen av glyptoteket med fremstillinger fra den greske heltesagaen. Disse fresker ble imidlertid utført av von Cornelius' studenter etter tegninger av kunstneren. 
Fra 1825 var han leder for kunstakademiet i München. Von Cornelius' fremste arbeide i byen ble freskene i Ludvigskirken. Av disse malte kunstneren selv korveggens store komposisjon, Den ytterste dom. Kunstverket ble ikke slik Ludvig II hadde ønsket seg, og i misnøye nedla von Cornelius sin befatning i München, og fulgte 1841 et kall av Fredrik Vilhelm IV av Preussen til Berlin. For en prosjektet Campo-santo-bygning arbeidet han her fran 1843 med utkast til fresker.
Kappa Futsal Klubb

Drakt

Kappa har vært hovedsponsoren helt siden starten i 2003. Draktsponsorer er Kombat.no og teamkappa.net. Klubben henter inn en ny kolleksjon med to draktsett foran hver sesong.
103. bakke-til-bakke-missilbrigade

103. bakke-til-bakke-missilbrigade (russisk 103-я ракетная бригада) er en russisk missilbrigade underlagt 36. kombinerte armé i Østre militærdistrikt. Brigaden er forlagt til Ulan Ude i Burjatia.

Organisering

Organiseringen av brigaden kan være standard bakke-til-bakke-missilbrigade med Iskander
Camilla Carlson

Verv

Hun ble styremedlem i Den norske Forfatterforening i 1962 og hadde vervet til 1969. Hun ble valgt inn i styret igjen i 1972, og fra 1974 til 1976 var hun nestformann, før hun i 1977 ble valgt til formann. Hun var leder av foreningen til 1981, da hun trakk seg fra vervet.
Veinticinco de Mayo (Uruguay)

Transport

Ruta 76 forbinder Veinticinco de Mayo med Mendoza og Ruta 5.
Elastan

Historikk

Elastan ble oppfunnet i 1959 av DuPont-kjemiker Joseph Shivers. Da det ble introdusert, revolusjonerte den mange områder innenfor klesindustrien.

Navn

I Nord-Amerika benyttes handelsnavnet spandex, mens handelsnavn som lycra, elaspan og dorlastan forekommer i resten av verden.
Norsk ballettinstitutt

Norsk Ballettinstitutt er en privat ballettskole drevet og eid av tidligere danser i Nasjonalballetten, Kjerstin Kartrud. Skolen har 3 studioer og kontorer på Lillestrøm Kultursenter, 2 studioer i Lørenskog og 1 studio på Majorstua i Oslo.
Skolens motto er at alle føtter kan danse. Den tilbyr et bredt og allsidig dansetilbud, slik at alle kan finne sin dansestil. De driver med dans som scenekunst.
Kjerstin Kartrud startet dansekarrieren da hun var 11 år gammel i Zürich og senere i Stuttgart. I 22 år var hun ansatt i Den Norske Nasjonalballetten.
Høsten 1996 startet Kjerstin som ansvarlig leder for opplæringen i klassisk ballett og barnedans ved Torild Frostad Dansestudio. Hun har også tatt videre utdannelse for å best mulig kunne ta vare på barn og unge som ønsker å danse.
I 2001 kjøpte hun Mona Løberg Dansestudio på Lørenskog, og drifter idag både Norsk Ballettinstitutt på Lørenskog, i Lillestrøm og i Oslo.
Forsvarsakademiet

Forsvarsakademiet er institusjon under det danske Forsvaret som ivaretar utdannelse, forskning, rådgivning og konsulentytelser innen de militære kjerneområdene. Forsvarsakademiets aktiviteter retter seg først og fremst mot Forsvarets ansatte, men store deler av forskningen skjer i samarbeid med andre forskningsinstitusjoner. Forsvarsakademiets sjef har generalmajors eller kontreadmirals grad.

Historie

Forsvarsakademiets historie går tilbake til 1830, da Kong Frederik VI opprettet Den Kongelige Militaire Højskole, som skulle forestå utdannelsen av offiserer. Siden 1830 har skolen opptatt både hær- og flåteoffiserer, liksom Forsvarsakademiet siden 1951 har utdannet Flyvevåbnets offiserer. Dessuten opptas elever fra Hjemmeværnet, Forsvarets Sundhedstjeneste og sivile fra Forsvaret.
Forsvarsakademiet har siden 1992 holdt til på Svanemøllens Kaserne på Østerbro. Forinden holdt Forsvarsakademiet til på Østerfælled Kaserne. Forsvarsakademiet, som det ser ut i dag, ble opprettet 1. januar 2001 som ledd i avtalen om Forsvarets ordning fra 1999, som blant annet medførte at en rekke institusjoner ble sammenlagt.
Oemodana

Utseende

Middelsstore, lange og slanke, mørke trebukker. Antennene er tynne og betydelig lengre enn kroppen. Pronotum er sylindrisk til tønneformet, lengre enn bredt. Dekkvingene er jevnbrede eller noe avsmalnende bakover. Beina er ganske lange med klubbeformede lår, leggene på bakbeina er også noe fortykkede.

Utbredelse

Slekten er trolig vidt utbredt i Afrika og er kjent fra Kamerun, Uganda og Sør-Afrika.